কংগ্রেসে বড়সড় ভাঙন ধরিয়ে তৃণমূলে যাচ্ছেন মানস ভুঁইঞা। মানসের সঙ্গেই তৃণমূলে যোগ দিচ্ছেন কংগ্রেসের প্রাক্তন পরিষদীয় দলনেতা মহম্মদ সোহরাব। এবার কংগ্রেসের টিকিটে জঙ্গিপুর বিধানসভা কেন্দ্রে হেরেছেন সোহরাব। তিনি প্রদেশ কংগ্রেসের অন্যতম সহ সভাপতি। মানস, সোহরাব ছাড়াও তৃণমূলে যাচ্ছেন খালেক ইবাদুল্লা, অজয় ঘোষ, দীপা ভুঁইঞা এবং অসিত মজুমদার। কংগ্রেসের সাধারণ সম্পাদক কণক দেবনাথও তৃণমূলে যোগ দিচ্ছেন।
 ওয়েব ডেস্ক: কংগ্রেসে বড়সড় ভাঙন ধরিয়ে তৃণমূলে যাচ্ছেন মানস ভুঁইঞা। মানসের সঙ্গেই তৃণমূলে যোগ দিচ্ছেন কংগ্রেসের প্রাক্তন পরিষদীয় দলনেতা মহম্মদ সোহরাব। এবার কংগ্রেসের টিকিটে জঙ্গিপুর বিধানসভা কেন্দ্রে হেরেছেন সোহরাব। তিনি প্রদেশ কংগ্রেসের অন্যতম সহ সভাপতি। মানস, সোহরাব ছাড়াও তৃণমূলে যাচ্ছেন খালেক ইবাদুল্লা, অজয় ঘোষ, দীপা ভুঁইঞা এবং অসিত মজুমদার। কংগ্রেসের সাধারণ সম্পাদক কণক দেবনাথও তৃণমূলে যোগ দিচ্ছেন। এদিকে, একের পর এক পুরসভা হাতছাড়া হয়ে গেছে। বেঁচে রয়েছে শুধু কান্দি ও মুর্শিদাবাদ পুরসভা। এই পরিস্থিতিতে রণকৌশল ঠিক করতে এবার বৈঠকে বসছে কংগ্রেস। আবু তাহের মুর্শিদাবাদের নতুন জেলা সভাপতি হওয়ার পরে এই প্রথম বৈঠক। দল ভাঙানোর প্রতিবাদে আজ পথে নামছেন প্রদেশ কংগ্রেস সভাপতি অধীর চৌধুরী। কান্দি পুরসভা কংগ্রেসের দখলে ছিল। অনাস্থা প্রস্তাব নিয়ে আইনি জটিলতা দেখা দেওয়ায় সেই মামলা আদালতের বিচারাধীন। মুর্শিদাবাদ পুরসভা এখনও কংগ্রেসের দখলে রয়েছে।